Vi skal dividere 99,061 -
eller 99 og 61 tusindedele - med 100.
Der er et par måder at gøre det på,
men i den her video vil jeg vise jer
den hurtige metode,
og forhåbentlig vil det give mening for dig.
.
Lad os lige tænke lidt over det.
Til at starte med kan vi tænke over, hvad det bliver, hvis vi dividerer 99,061 med TI.
.
Hvis vi dividerer det med 10, hvad vil det så blive?
Det er forholdsvist nemt, da det vi skal gøre er
at rykke kommaet én plads til venstre.
.
Hvis vi dividerer 99 med 10 burde svaret blive lidt over 9,
så nu rykker vi kommaet én plads til venstre,
så har vi divideret 99,061 med 10
og det bliver 9,9061.
Hvis vi skal dividere det med 100 -
hvilket er det vi skal i det her regnestykke -
så skal vi rykke kommaet endnu en plads til venstre.
Så første gang vi dividerede med 10,
rykkede vi kommaet én plads til venstre.
For at dividere med 100 - som svarer til at dividere med 10 igen -
så rykker vi kommaet én gang til - så i alt 2 gange.
Nu er kommaet foran det første 9-tal,
hvilket også giver god mening, da 99 næsten er 100 -
så hvis vi dividerer 99 med 100,
burde svaret blive lidt mindre end 1.
Så vi rykker kommaet
to pladser til venstre,
fordi vi i virkeligheden dividerer med 10 to gange.
.
Nu står kommaet foran 99,
så 99,061 divideret med 100 bliver 0,99061
.
Vi skal altid huske,
at når vi DIVIDERER med ti, hundrede, tusinde osv.
rykker vi kommaet til VENSTRE - altså gør tallet MINDRE -
og når vi GANGER med ti, hundrede, tusinde osv.
rykker vi kommaet til HØJRE - altså gør tallet STØRRE.
En måde at huske det på er,
at vi bare kan tælle hvor mange 0´er vi har i den 10'er potens, vi dividerer eller ganger med.
I det her tilfælde dividerede vi med 100.
100 har TO 0´er, så når vi dividerer med 100
skal vi rykke kommaet TO pladser til venstre.
Det er den hurtigste måde at løse den her slags opgaver på.
.
Hvis der havde været tyve 0´er, så var vi nødt til at
rykke kommaet 20 pladser til venstre.
Men det er også vigtigt at få en forståelse af, HVORFOR det virker.
.
Begge vores to udregninger her på skærmen ser rigtige ud,
og det giver også god mening, når vi kigger nærmere på det:
.
99,061 er næsten 100 - 100 divideret med 100 er 1 -
så hvis vi dividerer 99,061 med 100, får vi et tal, som næsten giver 1,
og 0,99061 er meget tæt på 1.
Det er altid en god ide at lave sådan en kontrol for at finde ud af,
om vi har flyttet kommaet den rigtige vej.
.
Nogle gange kan man blive i tvivl og tænkte:
"Skal jeg rykke det til venstre eller til højre?"
.
Du kan altid se på regnestykket og sige:
"Ok, vi dividerer med 100,
så det burde give et mindre tal",
og ved at rykke kommaet til venstre,
får vi et mindre tal.
Hvis vi skulle GANGE med 100, burde vi få et større tal,
og ved at flytte kommaet til højre
får vi et større tal.